stanford-oval/wikipedia huggingface dataset:
התקיפה בבית הספר א-תאבעין
התקיפה

ב-10 באוגוסט 2024 תקף כלי טיס של חיל האוויר הישראלי את בית הספר "א-תאבעין" בעזה. התקיפה בוצעה על ידי שלושה חימושים.
לפי דובר צה"ל, מפקדה צבאית של חמאס מוקמה בתוך מתחם בית הספר, והתקיפה כוונה נגדה. דובר צה"ל פרט את שמותיהם ותמונותיהם של 31 אנשי חמאס וג'יהאד אסלאמי שלדבריו פעלו במתחם ונהרגו במהלך התקיפה, בהם מפקדים בכירים. וציין כי מתחם בית הספר שימש מחסה לתושבי העיר, וחמאס ניצל אותם כמגן אנושי. לדברי דובר צה"ל טרם התקיפה ננקטו צעדים כדי לצמצם את הסיכוי לפגיעה באזרחים.
חמאס הכחיש שאנשיו פעלו באזור. משפחות של הרוגים שתמונותיהם פורסמו הכחישו שהיה להם קשר לחמאס או לג'יהאד האסלאמי. על פי טענות מהרצועה, התקיפה אירעה בזמן תפילת השחר כשבמקום שהו עקורים רבים.
משרד הבריאות של רצועת עזה דיווח כי 93 נהרגו בתקיפה, בהם 11 ילדים ושש נשים. אל-ג'זירה טענה כי למעלה מ-100 נהרגו. דובר צה"ל טען כי מספרי ההרוגים שפורסמו מוגזמים. התקיפה בוצעה באמצעות שלושה חימושים מדויקים, שעל פי גורמי המקצוע לא יכלו להסב נזק שתואם לדיווחי הנפגעים של משרד ההסברה בעזה. יתרה על כך, כתוצאה מהתקיפה לא נגרם נזק מהותי למתחם בו התכנסו המחבלים כפי שנראה בתצלום המתחם לאחר התקיפה. תחקיר של אל-ג'זירה, לעומת זאת, טען כי צה"ל תקף בצורה שתביא למספר גבוה של הרוגים. התחקיר הטיל ספק בטענות רבות של צה"ל.
לפי תמונות וסרטונים שפורסמו ברשת "אל-ג'זירה", גופות רבות באזור נמצאו חרוכות, במצב קשה וקטועות גפיים. איש צוות רפואי סיפר על גופות שעלו באש כתוצאה מהשרפה שפרצה לאחר התקיפה.
הערות שוליים

1 2 3  Over 100 killed in Israeli attack on Gaza school, Al Jazeera, ‏10 באוגוסט 2024
1 2   אומת חיסולם של לפחות 19 מחבלי חמאס וגא"פ. שמותיהם ותמונותיהם, באתר צה"ל, 10 באוגוסט 2024
↑  הסתתרו בתוך בית ספר: הבכירים שחוסלו במפקדת חמאס בעזה, באתר ‏מאקו‏, 10 באוגוסט 2024
1 2  יואב זיתון, 19 מחבלים חוסלו בבית הספר בעזה, צה"ל חשף תיעוד בצל הזעם בעולם: "לא היה נזק מהותי", באתר ynet, 10 באוגוסט 2024
1 2  עוזי ברוך, תקיפת המפקדה הצבאית: אומתה זהותם של 31 מחבלים שחוסלו, באתר ערוץ 7, 12 באוגוסט 2024
1 2 3 4 5 6   ג'קי חורי, בר פלג ואי־פי, צה"ל תקף בי"ס ברצועה שלדבריו שימש מפקדת חמאס; בעזה מדווחים: 93 נהרגו, באתר הארץ, 10 באוגוסט 2024
↑  Irene Nasser, Abeer Salman, Ibrahim Dahman, Mohammed Tawfeeq, Lex Harvey, More than 90 Palestinians killed in Israeli strike on school and mosque sheltering displaced people, Gaza officials say, CNN, ‏10 באוגוסט 2024
1 2  Hajar Harb, Mohamad El Chamaa, Adela Suliman, Kelsey Ables, Almost 100 killed in Israeli strike on Gaza school, civil defense says, The Washington Post, ‏10 באוגוסט 2024
↑  איתמר אייכנר, עינב חלבי, ליאור בן ארי, שר החוץ האירופי: "אין הצדקה למעשי טבח כאלה" | סיקור תקיפת בית הספר בעולם, באתר ynet, 10 באוגוסט 2024
1 2  Bethan McKernan, Israel strikes on Gaza school site kill at least 80, Palestinian officials say, The Guardian, ‏10 באוגוסט 2024
↑  ‘Bloody massacre’: Reactions to Israeli attack on Gaza school, Al Jazeera, ‏10 באוגוסט 2024
↑  UN condemns ‘increasing frequency’ of Israeli attacks on schools, Al Jazeera, ‏10 באוגוסט 2024
1 2   אומת חיסולם של לפחות 19 מחבלי חמאס וגא"פ. שמותיהם ותמונותיהם, באתר צה"ל, 10 באוגוסט 2024
↑  צה"ל: "תקפנו מחבלים שפעלו מתוך בית ספר בעזה"; הפלסטינים: "יותר מ-100 נהרגו", באתר ynet, 10 באוגוסט 2024
↑  Maram Humaid, ‘Just civilians’: Families of Gaza school strike victims refute Hamas links, Al Jazeera, ‏13 באוגוסט 2024
↑  Exclusive: Al-Tabin attack ‘deliberately timed to cause maximum casualties’, Al Jazeera, ‏13 באוגוסט 2024
↑  Israeli military claims 19 Hamas, PIJ members killed in school attack, Al Jazeera, ‏10 באוגוסט 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "התקיפה בבית הספר א-תאבעין".
מארק היפ

| --- | --- |

 לידה:  13 במאי 1957 (בן 67) קודיאקנל, הודו 
 מדינה:  הממלכה המאוחדת 
 תקופת הפעילות:  מ-1983
 אתר אינטרנט
 פרופיל ב-IMDb
 
מארק היפ (באנגלית: Mark Heap; נולד ב-13 במאי 1957) הוא שחקן אנגלי. היפ מוכר מהופעותיו בסיטקום "Spaced", בסדרה "Brass Eye", בתוכניות המערכונים "Big Train" ו-"Jam" ובסדרה הקומית "מחלקה אלטרנטיבית".
ביוגרפיה

היפ נולד בטאמיל נאדו שבהודו לאב אנגלי ולאם אמריקאית. הוא הצעיר במשפחה בת ארבעה בנים. ב-1980 התחיל את קריירת המשחק שלו בסיור הופעות עם להקת התיאטרון "Medieval Players" בו שיחקו במחזות מימי הביניים ומתחילת ימי התיאטרון המודרני. בהופעותיהם שילבו הליכה על קביים, להטוטנות ותיאטרון בובות. אחר כן היה חלק מצמד שחקני תיאטרון רחוב בשם "The Two Marks" (יחד עם מארק סבן) שהופיעו יחד בתוכניות הטלוויזיה לילדים "Ghost Train" ובשעשועון "3-2-1".
קריירה > טלוויזיה

היפ הופיע במגוון תפקידים קומיים בטלוויזיה. בין תפקידיו היו האמן בריאן טופ בסיטקום "Spaced", ד"ר אלן סטטהם היהיר בסדרה "מחלקה אלטרנטיבית", ותפקידים שונים בתוכנית המערכונים "Big Train". הוא עבד בכמה מיזמים יחד עם כריס מוריס (אנ') והופיע בתוכנית הקומית "Jam" ובסדרת התוכניות הפרודיות "Brass Eye".
היפ דיבב את הדמות הראשית בסדרת האנימציה הקומית "Stressed Eric". תפקידים נוספים בטלוויזיה היו טרי רושה בסדרת הקומדיה-דרמה "Happiness" של פול וייטהאוס, ובתפקיד דרק פיו בסיטקום "How Do You Want Me?". בסדרת הטלוויזיה קצרת הימים "The Strangerers" של רוב גרנט שיחק היפ בתפקיד הארי. בעונה השנייה של הסדרה הקומית "Look Around You" הופיע היפ בתפקיד אורח.
במרץ 2007 הופיע היפ בסדרת הדרמה "מלון בבילון" של BBC One בתפקיד איש עסקים כושל שהפך לנער מעלית. בין השנים 2008 ו-2010 שיחק היפ ב-32 פרקים בסדרת הדרמה התקופתית "הדרך לקנדלפורד" בתפקיד הדוור הראשי תומאס בראון, וגם הופיע בתפקיד הנבל לייטקילר (Lightkiller) בפרק בסיטקום "No Heroics". בנוסף גילם את דמותו של אבא של כריס מיילס בסדרה "סקינס" של ערוץ 4. בעונה השנייה של הסדרה הקומית של ה-BBC "מרק אהבה" שיחק בתפקיד מושא אהבתה של הדמות הראשית.
ב-2009 גילם את דמותו של צ'ארלס דיקנס בסדרת הדרמה "רומנטיקנים נואשים" של BBC Two. עוד ב-2009 שיחק בתפקיד בעלה של ג'סיקה היינס בקומדיה "ליזי ושרה" שכתבו היינס וג'וליה דייוויס.
ב-2010 שיחק היפ בתפקיד בוב סטיבנס בסדרה "The Great Outdoors" של BBC4. בקומדיה "מירנדה" בכיכובה של הקומיקאית מירנדה הארט הופיע היפ בתפקיד פסיכיאטר. באוקטובר 2010 השתתף במיני-סדרה "אב יחיד" בכיכובו של דייוויד טננט. היפ מגלם את דמותו של השכן ג'ים בסיטקום "סעודת שישי" של ערוץ 4 הבריטי לצידם של סיימון בירד וטמזין גרג. עוד שיחק בתפקיד אנדרו תורוגוד בקומדיה "Holy Flying Circus" ובתפקיד ג'ונס בפרק בסדרת המדע בדיוני "עברייני על".
באוקטובר 2012 הופיע בפרק הראשון של הסדרה הקומית "A Moody Christmas" בדמות "נוסע בהיתרו". הסדרה שודרה בערוץ ABC1 באוסטרליה.
היפ הצטרף לסדרה הקומית "מרגל" בעונה השנייה שהחלה באוקטובר 2012, והחליף את טום גודמן-היל בתפקיד פיליפ קוויל, בן זוגה של ג'ודית ומנהל בית הספר בו לומד מרקוס.
היפ הופיע בפרק ספין-אוף של הסדרה "Outnumbered" ששודר בחג המולד 2012 בתפקיד נוריס. ב-2013 שיחק בסיטקום הבריטי "Heading Out" של סו פרקינס בתפקיד בעל משרפה לחיות מחמד.
קריירה > קולנוע

בשנת 2002 שיחק בסרט "רווק פלוס ילד" שם גילם היפ מורה בבית ספר. ב-2005 הופיע בסרטו של טים ברטון "צ'ארלי בממלכת השוקולד". עוד שיחק בתפקיד קטן בסרט "קונפטי" מ-2006 בתפקיד רשם נישואים. ב-2004 שיחק בסרט "Tunnel of Love" בכיכובו של ג'ק די. בשנת 2007 שיחק בסרט "אבק כוכבים" שיחק בתפקיד הנסיך טרשיוס. ב-2008 כיכב בסרט המדע בדיוני הסוריאליסטי "Captain Eager and the Mark of Voth". ב-2013 הופיע בסרט "סוף העולם".
הערות שוליים

↑  "Mark Heap". IMDb. נבדק ב-2008-10-05.
| --- | --- |
בקרת זהויות :  PLWABN: 9811713407205606  GND: 1220386618  ISNI: 0000 0003 7206 5973  LCCN: no2010072317  MusicBrainz: 6804d0d8-f1d1-46c6-b56f-452015a09869  NKC: xx0153451  SUDOC: 253577381  VIAF: 20148995994259752136   WorldCat (עם VIAF): 20148995994259752136
זלמן סורוצקין

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1881 תר"מ ליטא 
 פטירה:  1966 (בגיל 85 בערך) ט' בתמוז תשכ"ו 
 מקום קבורה:  הר המנוחות 
 מדינה:  ישראל 
 תקופת הפעילות:  ?–1966 
 השתייכות:  חרדים ליטאים 
 צאצאים:  ברוך סורוצקין 
 
 תפקידים נוספים:  ראש ישיבה 
 
הרב סורוצקין (רביעי משמאל) בעת הכתרת הרב מישיקובסקי לרב היישוב כפר חסידים, 1949
הרב זלמן סורוצקין (בכתיב יידישאי: סאראטשקין; ידוע בכינויי: הרב מלוצק; תר"מ, 1880 – ט' בתמוז תשכ"ו, 27 ביוני 1966) היה אב"ד לוצק באוקראינה לפני השואה, כיהן כיושב ראש מועצת גדולי התורה, מראשי ועד הישיבות והחינוך העצמאי.
ביוגרפיה

נולד בזחרינו (רו') בפלך מוהילב שבאימפריה הרוסית (ברוסיה המודרנית), בנו של הרב בן ציון סורוצקין שהיה רב העיירה ולרבנית חינע סורוצ'קין לבית sherin. למד בישיבת סלובודקה, בישיבת וולוז'ין ובישיבת טלז. בשנת תרס"ה נשא לאשה את שרה מרים, בתו של הרב אליעזר גורדון מטלז.
בשנת תר"ע התמנה לרב בוורונוב ובשנת תרע"ב עבר להיות הרב של ז'טל (עיירת הולדתו של החפץ חיים). בימי מלחמת העולם הראשונה נמלט למינסק, בה עמד בראש הוועד לפליטי המלחמה במינסק. בשנת 1918 שב לז'טל. היה בין מקימי ועד הישיבות בווילנה. בשנת תרפ"ט נבחר לרב ראשי של לוצק וחבל ווהלין, במקומו של הרב יחיאל יצחק רפופורט.
הרב סורוצקין היה מראשי אגודת ישראל באירופה. בין השאר עמד בראש רשימת רשימה מטעמה לסנאט הפולני. לצד הרב אהרון לוין והרב מאיר שפירא, היה חבר בוועדה מטעם משרד הדתות הפולני, אשר אישרה מינויי רבני קהילות ברחבי פולין.
בספר "אהלי שם" הוא מתואר: "הרב המצוין הזה הוא בעל כשרון נעלה, ולבד גדלו בתורה הוא גם שלם במדעים, עמד בניסיון וקיבל תעודה על ידיעת הלמודים מכל מחלקות הגימנזיום, ויש לו הרשות להיבחר גם לרב רשמי בכל מרחבי ארץ רוסיא, והוא גם דרשן מפואר, הוגה דעות, ולוקח את לבב שומעיו.
בשנת ת"ש, עם התפתחות מלחמת העולם השנייה, נמלט מפולין ועלה לארץ ישראל. היה בין מקימיה מחדש של היהדות החרדית בארץ ישראל לאחר השואה.
כיהן כסגן יושב ראש מועצת גדולי התורה, ולאחר פטירת הרב איסר זלמן מלצר ב-1954 היה ליושב ראש המועצה עד לפטירתו ב-1966. כמו כן כיהן כיושב ראש החינוך העצמאי בארץ ישראל, והקים מחדש בשנת תש"א (1941) את ועד הישיבות בארץ ישראל.
פרסם ספרים רבים אשר המפורסם מביניהם הוא "אזניים לתורה" (חמישה חלקים) על התורה. בהקדמתו לספר בראשית מגולל המחבר את נדודיו, את קורבנות השואה מקרב קרובי משפחתו ועל אופן הספר ויצירתו. הספר יצא לאחרונה במהדורתו האחת עשרה על ידי "מכון הדעה והדיבור". בשנת תשי"ב זכה בפרס הרב קוק לספרות תורנית.
הרב זלמן סורוצקין נפטר בירושלים בט' בתמוז תשכ"ו ונקבר בחלקת הרבנים בהר המנוחות.
על שמו נקרא רחובה הראשי של השכונה החרדית אונסדורף בצפון ירושלים.
משפחתו

אחיו הם:
הרב יואל סורוצ'קין
רחל וולקין, נישאה לרב אהרון וולקין
ילדיו הם:
הרב אלחנן סורוצקין – אב"ד זלודק ומראשי החינוך העצמאי
בתו טעמא סורוצקין - נישא לרב ישראל זיידענווארם, שניהם נרצחו בשואה
בנם, בן ציון זיידענווארם, נרצח בשואה גם כן.
הרב ברוך סורוצקין – ראש ישיבת טלז בקליבלנד
הרב אליעזר סורוצקין – מקימה של קריית יערים-טלז סטון
הרב ישראל סורוצקין – אב"ד בפתח תקווה וחתנו של רבי ראובן כץ
בן ציון סורוצקין – גזבר קק"ל וחתנו של הרב מאיר סגל שהיה רב בית המדרש המרכזי בחיפה
בנו של בן ציון הוא הרב אליעזר סורוצקין, מנכ"ל החינוך העצמאי ולב לאחים
מספריו

הדעה והדיבור (3 חלקים) - דרשות, ורשה תרצ"ז, ירושלים תשכ"ב-תשכ"ה
הגדה של פסח עם פירוש השיר והשבח
מגילת אסתר עם פירוש חוט של חסד
חמשה חומשי תורה עם פירוש אזנים לתורה
תהילים עם פירוש אזנים לתורה
מאזנים למשפט - שאלות ותשובות
לקריאה נוספת

מנחם פינס, בין הדעה לדבור: מסע חייו של 'הרב מלוצק' רבי זלמן סורוצקין..., קריית יערים: הדעה והדבור, תשפ"א
הערות שוליים

↑  א. א. פרידמן, מודעת מזל טוב, הצפה (ורשה), 19 בפברואר 1905
↑  מהנעשה והנשמע, המודיע, 22 בנובמבר 1912 (התאריך לפי הלוח היוליאני).
↑  ישראל דוד לרנר, מודעה, היינט, 28 בפברואר 1928
↑  דוד אברהם מנדלבוים, ישיבת חכמי לובלין ב, בני ברק תשנ"ד, עמ' כא
↑  שמואל נח גוטליב, אהלי שם, תרע"ב, עמוד 347
↑  שלום לראשי הישיבות ותלמידיהם בווילנה ובליטה, הצופה, 16 בספטמבר 1940
↑  יהושע ביצור, ר' זלמן סורוצקין ז"ל, מעריב, 27 ביוני 1966
↑  סופר "מעריב" בירושלים, רבבות בלויית ר' ז. סורוצקין, מעריב, 28 ביוני 1966
↑  הרב זלמן סורוצקין, חוט של חסד, ישראל: מהדורה שלישית, 1976, עמ' עמוד ד', הקדמה
↑  לשכת השר יעקב משה טולידאנו  - מינויים לדיינים, באתר ארכיון המדינה, עמ' 10
↑  בקטלוג הספרייה הלאומית.
| --- | --- |
בקרת זהויות :  NLI: 987007284125405171  PLWABN: 9810649681705606  GND: 1053487509  ISNI: 0000 0000 6694 0995  LCCN: nr93000669  NTA: 165501081  VIAF: 22010902   WorldCat (עם VIAF): 22010902
שלמה פורמשטכר

| --- | --- |

 לידה:  26 ביולי 1808 אופנבך, הרפובליקה הפדרלית של גרמניה 
 פטירה:  24 באפריל 1889 (בגיל 80) אופנבך, הרפובליקה הפדרלית של גרמניה 
 מדינה:  גרמניה 
 מקום פעילות:  נסיכויות גרמניה
 תקופת הפעילות:  ? – 24 באפריל 1889 
 השתייכות:  יהדות רפורמית 
 תחומי עיסוק:  פילוסופיה דתית
 רבותיו:  אנשיל מץ
 
הרב שלמה (סלומון) פוֹרמשטֶכֶר (בגרמנית: Salomon Formstecher;‏ 26 ביולי 1808 – 24 באפריל 1889) היה פילוסוף ותאולוג יהודי גרמני, מחשובי ההוגים היהודיים במאה ה-19 וממייסדי היהדות הרפורמית.
פרסומיו

Israels Klage und Israels Trost, Offenbach 1835.
Israelitisches Andachtsbüchlein zur Erweiterung und Ausbildung der ersten religiösen Gefühle und Begriffe, Offenbach 1836.
Religion des Geistes. Eine wissenschaftliche Darstellung des Judenthums nach seinem Charakter, Entwicklungsgange und Berufe in der Menschheit, Frankfurt am Main 1841.
Mosaische Religionslehre, Gießen 1860.
Buchenstein und Cohnberg. Ein Familiengemälde aus der Gegenwart, Frankfurt am Main 1863.
לקריאה נוספת

אליעזר שביד, "היהדות כ"דת הרוח" (משנתו של סולומון פורמשטכר)", תולדות פילוסופיית הדת היהודית בזמן החדש, חלק ב. חוכמת ישראל והתפתחות התנועות המודרניות, תל אביב: עם עובד, 2002, עמ' 40–50. (גרסה מקוונת של הספר (לבעלי הרשאה), באתר "כותר")
Bettina Kratz-Ritter, Salomon Formstecher. ein deutscher Reformrabbiner, Hildesheim: G. Olms, 1991. (בגרמנית)
הערות שוליים

↑  Jacobo Kaufmann, Isaac Offenbach und Sein Sohn Jacques, Oder, "Es Ist Nicht Alle Tage Purim", Max Niemeyer, 1998. עמ' 9.
↑  להגותו של פורמשטכר, ראו בין היתר: (Michael Meyer, Response to Modernity: A History of the Reform Movement in Judaism, Wayne State University Press (1995, עמ' 70-72; Jakob Josef Petuchowskim, התפרסם בתוך: Studies in Modern Theology and Prayer, Jewish Publication Society, 1998. עמ' 102, 243
↑  פנקס הקהילות, חלק 2: "גרמניה", כרך ג: "הסן, הסן-נאסאו, פרנקפורט"; עורך: הנרי וסרמן, ירושלים: יד ושם, תשנ"ב, עמ' 55.
| --- | --- |
בקרת זהויות :  NLI: 987007261221005171  PLWABN: 9811566155405606  BnF: cb12518365v (data)  GND: 118988433  ISNI: 0000 0000 6676 8179  LCCN: n92020336  NTA: 133701727  Trove: 1154193  VIAF: 40178565   WorldCat (עם VIAF): 40178565 
קטע ב"דת הרוח" (1841): "ההתגלות ביהדות, דבר ה', היא לפיכך ההשפעה הרציפה והמתמשכת של האל על נשמת האדם."
אונייה טרופה

הספינה הטרופה של SS American Star על חוף פוארטוונטורה
תמונת סונאר של הספינה הטרופה של ספינת הצי הסובייטי Virsaitis במימי אסטוניה
יוהאן כריסטיאן דאל: "ספינה טרופה בחוף נורווגיה", 1832
חרטום של RMS טיטאניק, שהתגלתה לראשונה ב-1985
האונייה הטרופה קוסטה קונקורדיה
אונייה טרופה או טרופת אונייה הם שרידי אונייה שהושלכה לחוף או שקעה למצולות. לפי אנג'לה קרום, סופרת וכתבת מדעית שהתמחתה בהיסטוריה של הארכאולוגיה התת-ימית, נכון לינואר 1999 היו ברחבי העולם כשלוש מיליון אוניות טרופות (הערכה זו אושרה על ידי אונסק"ו וארגונים אחרים).
להבדיל מאונייה טרופה, ספינת רפאים הוא מצב שבו צוות האונייה מת, או נטש את הספינה, והספינה נסחפת במים, ללא שליטה, כשהיא צפה.
סוגי אוניות טרופות

שרידי אוניות טרופות הם מקור משיכה ועניין לארכאולוגים ימיים מכיוון שהם משמרים מידע היסטורי: לדוגמה, מחקר על שריפתה של מרי רוז חשף מידע על יורדי הים, הלוחמה והחיים במאה ה-16. אוניות צי מלחמה טרופות, אשר נהרסו במהלך קרב ימי, נחקרות כדי למצוא פרטים על האירוע ההיסטורי. מחקרים כאלה יכולים לחשוף מידע רב על הקרב שהתרחש. חלק מן התגליות הן ספינות אוצר, לעיתים קרובות מתקופת הקולוניאליזם האירופית, אשר טבעו במקומות מרוחקים מיישוב והותירו עדויות מעטות, כמו האונייה בטאוויה. אוניות טרופות בעידן המודרני, כמו האסון הסביבתי שגרמו מכליות הנפט Prestige(אנ') או Erika(אנ'), מעוררים עניין בעיקר בגלל הפגיעה הפוטנציאלית שלהן בסביבה. יש אוניות טרופות ששרידיהן מיועדים לדרבן צמיחת שוניות, כמו Adolphus Busch ו־Ocean Freeze. אוניות טרופות רבות, מהעת החדשה ומזמני עבר, מהוות אתרי צלילה ספורטיבית.
אוניות טרופות רבות לא אבדו בים אלא ננטשו או הוטבעו, רבות מהן הם כלי שיט קטנים יותר, כגון ספינות דיג. אלה עלולים להוות סכנה בנתיב שיט ולעיתים הן נמשות מן המים ומועברות לאתר שבו אינן מהוות סכנה.
גורמים לתופעה

בין הגורמים הבולטים לאובדן אוניות בשוגג נמצא תכנון לקוי של אונייה, משא אונייה שאוחסן בצורה לא נכונה, טעויות ניווט וטעויות אנוש אחרות המובילות להתנגשויות (עם ספינה אחרת, קו החוף, קרחון וכו'), מזג אוויר גרוע, שריפה. סיבות להטבעה מכוונת של ספינה כוללות: כוונה ליצור שונית מלאכותית, הרס אונייה בעת קרב, התקפות פיראטיות, מרד או חבלה, שימוש בכלי השיט כמטרת אימון צבאי, או הטבעת אונייה המסכנת נתיב שיט.
מצב שימור

גורמים רבים קובעים את מצב השימור של אונייה טרופה:
חומרי הבנייה של הספינה
כיסוי הריסות האונייה בחול או סחף
מליחות המים בהם נמצא גוף האונייה
רמת ההרס אשר הייתה כרוכה באובדנה
האם חלקים מן האונייה או מטענה נימשו מן ההריסות
האם גוף האונייה נהרס כדי לפנות נתיב שיט
עומק המים באתר האונייה הטרופה
עוצמת זרמי הגאות או פעולת הגלים באתר הטביעה
החשיפה לתנאי מזג אוויר על פני השטח באתר הטביעה
נוכחותם של בעלי חיים ימיים המוסיפים להתדרדרות מצב הספינה
חומציות ומאפיינים כימיים אחרים של המים באתר האונייה
מצב שימור > חומרי בנייה של אונייה

רכיבי עץ של אונייה טרופה החשופים למים מתפוררים במהירות. לעיתים קרובות חלקי העץ היחידים של ספינות שנותרו מאה שנים לאחר טביעתן הם אלה שנקברו בסחף או בחול זמן קצר לאחר הטביעה.
מצבו של גוף אונייה טבועה העשוי פלדה וברזל, משתמר בהתאם לעובי הדופן ועשוי לשמור על מבנה הספינה במשך עשרות שנים. כאשר מתרחשת קורוזיה, תהליך המואץ לעיתים בהשפעת גאות ושפל ומזג אוויר, המבנה קורס. חלקי אונייה מתכתיים בעלי דופן עבה כמו תותחים, דודי קיטור או מכל לחץ של צוללת שורדים לרוב היטב מתחת למים למרות קורוזיה.
מדחפים, מעבים, צירים ופתחי יציאה בנויים באוניות רבות ממתכות לא ברזליות כמו פליז וארד ואינן מתכלות בקלות.
מצב שימור > מליחות המים > מים מתוקים ובעלי מליחות נמוכה

ספינות טרופות בכמה אגמי מים מתוקים, כמו האגמים הגדולים של צפון אמריקה, נותרו שלמות לאורך שנים ארוכות עם התדרדרות מועטה במצבן. בכמה אזורי ים, בעיקר בהמפרץ הבוטני והמפרץ הפיני, המליחות נמוכה מאוד, ושברי אוניות בני מאות שנים השתמרו במצב סביר. עם זאת, חיידקים המצויים במים מתוקים גורמים לעץ על ספינות להירקב מהר יותר מאשר במי ים, אלא אם המים דלילים בחמצן. שתי ספינות טרופות, USS המילטון ו־USS סקורג', נחו על קרקעית אגם אונטריו מאז שטבעו במהלך סערה אלימה ב-8 באוגוסט 1813, במהלך מלחמת 1812 ונמצאו במצב "טוב להפליא" 200 שנה אחר כך.
מצב שימור > מליחות המים > מי ים

אוניות טרופות מתכלות בדרך כלל במהירות במי ים. יש לכך מספר סיבות:
מתכות על בסיס ברזל מתכלות הרבה יותר מהר במי ים בגלל המלח המומס הקיים במים; יוני הנתרן והכלוריד מאיצים כימית את תהליך חמצון המתכות, בו מתכות ברזליות מחלידות. תהליכים כאלה בולטים על ספינות טרופות במים עמוקים, כגון טיטניק (טבעה 1912), לוסיטניה (טבעה ב-1915), וביסמרק (טבעה ב-1941). גוף עץ שאינו מוגן נאכל במהירות על ידי תולעי ספינות ובעלי חיים אחרים המצויים במים עם מליחות גבוהה יותר, כמו האיים הקריביים.
מצב שימור > אובדן, הצלה והריסה

מספר דוגמאות להרס חמור של אונייה בעת האובדן הן:
אונייה שנסחפה לחוף, שונית או סלעים במהלך סערה, המכונה "החפה" (למשל, Royal Adelaide)
התנגשות עם ספינה אחרת (למשל, אנדריאה דוריה)
פיצוץ קטסטרופלי (למשל, HMS Hood), דודי קיטור באוניות מתפוצצים לעיתים קרובות במהלך טביעה, כאשר מים מכסים אותם.
אש בוערת זמן רב בגוף הספינה טרם טביעתה (למשל, אקילה לאורו)
פריצת מים לחלל האונייה אם היא מאבדת את כושר הציפה ושוקעת (למשל, טיטניק ובריטניק); באוניות משא עם סוגי מטענים מסוימים (למשל, עפרת ברזל) הן עלולות להישבר כאשר הן שוקעות במהירות ופוגעות בקרקעית ים סלעית
אונייה הנפגעת במהלך פעולה מלחמתית, הפצצה מן האוויר, פגיעת טיל, או טורפדו העלולים לגרום להרס רב לפני טביעה (למשל, Italian battleship Roma ו־HMS Barham)
לאחר אובדן האונייה, בעלי כלי השיט עשויים לנסות למשות ולהציל חלקים יקרי ערך מהספינה ואת המטען שלה. פעולה זו עלולה לגרום לנזק נוסף.
ספינות טרופות במים רדודים ליד נתיבי שיט עמוסים נהרסות או נגגרות לאתר אחר כדי להפחית את הסכנה לכלי שיט אחרים. במפות שיט, קיים סימון לספינות טרופות באזורים רדודים עם ציון עומק המים מעל לחלק הגבוה ביותר בספינה.
מצב שימור > עומק, גאות ומזג אוויר

על קרקעית הים, שרידי האונייה מתפרקים באיטיות בכוחות המופעלים על ידי פעולת הגלים וזרמי גאות ושפל. כמו כן, במים בעלי תכולת חמצן גבוהה יותר תהליך הקורוזיה יואץ. אוניות טרופות בעומק רב יותר, החשופות פחות לזרמי ים ונמצאות במים עם תכולה נמוכה יותר של חמצן במים, משתמרות טוב יותר.
מצב שימור > טמפרטורה

קור קיצוני (כגון באגם הניזון מקרחונים, מימי הקוטב הצפוני, האגמים הגדולים וכו') מאט את התפרקות חומרים אורגניים באוניות. תופעות של ריקבון, קורוזיה והצטברות אורגניזמים ימיים מעוכבת במידה רבה במים קרים.
זיהום ימי

ספינות טרופות רבות תורמות לזיהום הים, בעיקר בזיהום נפט משמעותי. סקר משנת 2005 על ספינות טרופות מאז 1890 מצא כי למעלה מ-8,500 משרידי אוניות שטבעו עדיין עשויים להכיל נפט. לדליפת נפט יכולה להיות השפעות הרסניות על סביבות ימיות וחופיות כמו גם על דיג. בנוסף להיותם רעילים לחיים ימיים, פחמימנים ארומטיים רב-טבעתיים (PAHs), המצויים בנפט גולמי, קשים מאוד לניקוי, ויוצרים משקעים בסביבה הימית הנותרים לאורך שנים.
מקור זיהום סביבתי של ספינה טרופה עשוי להיות גם במטען שנשאה או אמצעי לחימה שהיו עליה, כגון נפלי תחמושת או כלי נשק כימיים. בשנת 1942 הוטבעה ספינת מכמורת גרמנית V 1302 John Mahn, בים הצפוני, שעה שעל סיפונה פצצות עומק רבות שלא התפוצצו ואשר מנעו את הריסתה ללא סיכון. דגימות שנלקחו מאתר הטביעה והמשקעים הסמוכים הדגימו מתכות כבדות כמו ניקל ונחושת, פחמימנים ארומטיים רב-טבעתיים, ארסן וחומרי נפץ בסביבה הימית הקרובה, ששינו את האקולוגיה המיקרוביאלית המקומית.
תהליך התדרדרות טבעי

שברי ברזל ופלדה חשופים לקורוזיה, שהיא מהירה יותר במי ים רדודים שבהם המליחות גורמת לקורוזיה גלוונית, תכולת החמצן גבוהה ותנועת הגלים מקיימת את רמת החמצן במים. במים עמוקים יותר ובמים שקטים פוחתים שיעורי הקורוזיה. שיעורי הקורוזיה של ברזל ופלדה פוחתים גם כאשר בטון, שכבות מוצקות של חלודה או שכבות של אורגניזמים ימיים מפרידים בין המתכת למי הסביבה, ומעודדים התפתחות שכבה של תחמוצת שחורה יציבה יחסית במים דלילי חמצן.
ספינות ששוקעות על קרקע חולית, כאשר השִׁדְרִית נחה על הקרקע, נוטות לשקוע בחול בעומק דומה לזה שבו הן היו שקועות במים. חלקי האונייה העליונים נוטים להתפרק תחילה, ואחריהם הסיפונים וקורות הסיפון, ודפנות גוף הספינה שאינן נתמכות על ידי מחיצות. החרטום והירכתיים עשויים להישאר שלמים יחסית למשך זמן רב יותר מכיוון שהם בדרך כלל בנויים מחומרים עבים יותר. חלקים הבנויים ממתכת עבה כגון דוודים, מנועים, משאבות, כננות, מדחפים, צירי מדחף, ציוד היגוי, עוגנים ואביזרים כבדים אחרים, מחזיקים מעמד זמן רב יותר ויכולים לספק תמיכה לגוף הנותר, או לגרום לו להתפרק מהר יותר. אוניות טרופות הנחות הפוך על קרקעית ים יכולים להיות יציבים יחסית, אף שהסיפונים העליונים בדרך כלל קורסים תחת העומס והמכונות והאביזרים נופלים. מצבם של גופי אוניות טרופות הנחים על צידם על קרקעית הים נוטים להתפרק במהירות, מכיוון שהעומסים המופעלים על גוף האונייה הם מעבר לעומס המתוכנן שאליו נבנו, ודפנות גוף הנתמכות בצורה גרועה קורסות. שברי אונייה הנחים על קרקעית ים סלעית נוטים להישבר מעל ומסביב לסלעים במהירות יחסית. גופי צוללות שטבעו ישרדו זמן רב יותר מכיוון שהן בנויות הרבה יותר חזק כדי לעמוד בעומסי העבודה של לחץ חיצוני.
ערך

לספינה טרופה עשוי להיות ערך במספר מובנים:
מורשת תרבותית
אתר לצלילות כפעילות פנאי ואטרקציה תיירותית
ערך מדעי, חינוכי וכלכלי
כשוניות מלאכותיות
ערך כספי של מטען ורכיבים שניתנים להצלה
הצלת אוניות טרופות

לעיתים נעשים ניסיונות להציל ספינות טרופות, במיוחד אוניות שטבעו בעשרות השנים האחרונות, כדי לשקם את הספינה או חלקה, להציל את מטענה או את הציוד שלה. דוגמה לכך הייתה ניסיונות הצלת הצי הגרמני בסקפה פלו בשנות ה-20 וה-30.